**septembrie 2025**

**Situaţia statistică a şomajului înregistrat la 31 august 2025**

**Comunicat de presă**

**5.07% rata șomajului înregistrat în județul Harghita în luna august 2025**

La sfârșitul lunii august 2025, rata șomajului înregistrat la nivelul județului Harghita a fost de 5,07%, mai mare decât cea din luna anterioară cu 0,04 pp şi mai mare față de cea din luna august a anului 2024 cu 0,44 pp.

Numărul total de șomeri la sfârșitul lunii august 2025 a fost de 6091 persoane, mai mare cu 52 de persoane față de cel înregistrat la sfârșitul lunii anterioare.

În graficul următor este prezentată evoluţia numărului şomerilor înregistraţi în ultimii 5 ani (2020-2025):

Din totalul șomerilor înregistrați la 31.08.2025, de 6091 persoane, 1605 au fost șomeri indemnizați și 4486 neindemnizați. Numărul șomerilor indemnizați a crescut cu 177 persoane față de luna precedentă, din cauza intrărilor de șomeri indemnizați- absolvenți, iar numărul șomerilor neindemnizați a scăzut cu 125 persoane față de luna precedentă.

Ponderea șomerilor neindemnizați în numărul total al șomerilor (73,65%) a scăzut față de luna precedentă cu 2.7 pp.

Numărul şomerilor femei la 31 aug. 2025 era de 3.069 de persoane (cu o creștere față de luna precedentă de 41 persoane), în timp ce numărul şomerilor bărbaţi era de 3.022 de persoane (observându-se o creștere a acestora cu 11 persoane).

Referitor la şomajul înregistrat pe sexe, în luna august 2025, rata şomajului masculin a crescut cu 0,02 pp (de la 4,34% în luna iulie la 4,36% în luna august), iar rata şomajului feminin a crescut cu 0,08 pp, de la 5,96% în luna iulie la 6,04% în luna august.

Pe medii de rezidență, numărul șomerilor la sfârșitul lunii august 2025 se prezintă astfel: 1.820 șomeri provin din mediul urban (o creștere cu 77 persoane) și 4.271 șomeri provin din mediul rural (scădere cu 25 persoane).

Cei mai mulți șomeri la sfârșitul lunii aug. 2025, aveau vârsta cuprinsă între 40-49 ani (1458), urmați de cei cu vârsta între 30-39 ani (1231), cei cu vârsta peste 55 ani (1066), apoi urmați de cei cu vârsta între 50-55 ani (975), urmați de cei cu vârsta de sub 25 ani (916), cei mai puțini șomeri fiind persoanele cu vârsta cuprinsă între 25-29 ani (445).

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 46,97% (18% din total șomeri declarând că sunt fără studii), urmat de șomerii cu nivel de instruire gimnazial care reprezintă 23,18% din totalul șomerilor înregistrați, apoi cei cu studii liceale (15,28%), urmat de cei cu studii profesionale ( 10.26%) și cei cu studii universitare (2,91%), iar cei cu studii postliceale reprezintă cel mai mic procent din total 1,40%.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.